Ruhiy holat buzilishini va xulq-atvor buzilishini tashxis qilish va davolash bo‘yicha xususiy tibbiyot tashkilotlari tomonidan ko‘rsatiladigan xizmatlar ro‘yxatini tasdiqlash haqida

O‘zbekiston Respublikasi Prezidentining 2018-yil 16-martdagi PQ-3606-son “Psixiatriya yordami ko‘rsatish tizimini tubdan takomillashtirish chora-tadbirlari to‘g‘risida”gi qaroriga muvofiq buyuraman:
 1. Ruhiy holat buzilishini va xulq-atvor buzilishini tashxis qilish va davolash bo‘yicha xususiy tibbiyot tashkilotlari tomonidan ko‘rsatiladigan xizmatlar ro‘yxati ilovaga muvofiq tasdiqlansin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. (F00 — F09) organik, shu jumladan simptomatik ruhiy buzilishlarda tibbiy xizmatlar ko‘rsatish;
 2. (F20 — F29) shizofreniya, shizotipik va vasvasa buzilishlarida tibbiy xizmatlar ko‘rsatish;
 3. (F30 — F39) affektiv buzilishlarda tibbiy xizmatlar ko‘rsatish;
 4. (F40 — F48) stressga bog‘liq nevrotik va somatoform buzilishlarida tibbiy xizmatlar ko‘rsatish;
 5. (F50 — F59) fiziologik buzilishlar va jismoniy omillar bilan bog‘liq bo‘lgan xulq-atvor sindromlarida tibbiy xizmatlar ko‘rsatish;
 6. (F60 — F69) yetuklik yoshdagi shaxs va xulq-atvor buzilishlarida tibbiy xizmatlar ko‘rsatish;
 7. (F70 — F79) aql zaifligida tibbiy xizmatlar ko‘rsatish;
 8. (F80 — F89) psixologik (ruhiy) rivojlanishning buzilishlarida tibbiy xizmatlar ko‘rsatish;
 9. (F90 — F98) odatda bolalik va o‘smirlik yoshida boshlanadigan emotsional va xulq-atvor buzilishlarida tibbiy xizmatlar ko‘rsatish.